《送李进士元》
明代·彭华

上苑看花意未阑，欣承恩诏赐归还。离筵巧对宫莺醉，远棹斜迎乳燕閒。

捧日心悬霄汉上，瞻云兴入翠微间。到家应是无多暇，又整朝衣谒圣颜。

作者简介：（1432—1496）江西安福人，字彦实。彭时族弟。景泰五年进士。成化时累官吏部左侍郎兼翰林学士，入阁预机务。与万安、李孜省朋比，排挤异己。未几以疾去。卒谥文思。有《彭文思集》。